
Parlamentul  României

Camera  Deputaţilor
Comisia pentru sănătate  şi familie                                Nr.28/278 / 30.05.2007                                                                                       
BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra propunerii legislative pentru modificarea şi completarea Ordonanţei de urgenţă a Guvernului nr.110 din 14 iulie 2005 privind vânzarea spaţiilor proprietate privată a statului sau a unităţilor administrativ – teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical  ( Plx 287/2007), respinsă de către Senat în şedinţa din 16 aprilie 2007 şi  trimisă Comisiei pentru sănătate şi familie spre examinare,  în fond,  cu adresa nr.Plx 287 din 23 aprilie 2007,  Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.Plx 287/8.05.2007, avizul Comisiei pentru buget, finanţe şi bănci nr.255/14.05.2007, avizul Consiliului Legislativ nr.1720/18.12.2006, precum şi punctul de vedere al Guvernului nr.119/6.02.2007.

În raport de obiectul şi conţinutul lor, propunerea legislativă  face parte din categoria legilor organice, în conformitate cu prevederile articolului 73 alin.(3) din Constituţia României, republicată.
PREŞEDINTE,

DEP.ACAD.PROF.DR.MIRCEA IFRIM

[image: image2.png]



Parlamentul  României

Camera  Deputaţilor
Comisia pentru sănătate  şi familie                                Nr.28/ 278/ 30.05.2007
RAPORT   
asupra propunerii legislative pentru modificarea şi completarea Ordonanţei de urgenţă a Guvernului nr.110 din 14 iulie 2005 privind vânzarea spaţiilor proprietate privată a statului sau a unităţilor administrativ – teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical 
 ( Plx 287/2007)
1. Cu adresa nr.Plx 287 din 23 aprilie 2007 , Comisia pentru sănătate şi familie a fost sesizată cu dezbaterea , în procedură obişnuită, a propunerii legislative pentru modificarea şi completarea Ordonanţei de urgenţă a Guvernului nr.110 din 14 iulie 2005 privind vânzarea spaţiilor proprietate privată a statului sau a unităţilor administrativ – teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical  ( Plx 287/2007), respinsă de către Senat în şedinţa din 23 aprilie  2007,  Camera Deputaţilor fiind Cameră decizională.
La întocmirea raportului , comisia a avut în vedere avizul Comisiei juridice, de disciplină şi imunităţi nr.Plx 287/8.05.2007, avizul Comisiei pentru buget, finanţe şi bănci nr.255/14.05.2007, avizul Consiliului Legislativ nr.1720/18.12.2006, precum şi punctul de vedere al Guvernului nr.119/6.02.2007.
Prezenta propunere legislativă are ca obiect de reglementare modificarea şi completarea Ordonanţei de urgenţă a Guvernului nr.110/2005 privind vânzarea spaţiilor proprietate privată a statului sau a unităţilor administrativ-teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical, aprobată cu modificări şi completări prin Legea nr.236/2006, în sensul introducerii în categoria celor care pot achiziţiona aceste spaţii şi a farmaciştilor, precum şi a stabilirii unei perioade de 15 ani, înăuntrul căreia, spaţiul astfel dobândit, nu poate fi înstrăinat.
Având în vedere cele prezentate mai sus, comisia propune Plenului Camerei Deputaţilor spre dezbatere şi respingere propunerea legislativă care face obiectul raportului .
2. Propunerea legislativă face parte din categoria legilor organice , potrivit prevederilor articolului 73 alin.(3) din Constituţia României, republicată.

3. La lucrările Comisiei pentru sănătate şi familie din ziua de 29.05.2007 au participat 15 deputaţi,  fiind absent motivat 1 deputat . 
4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterilor, Comisia pentru sănătate şi familie propune Plenului Camerei Deputaţilor respingerea propunerii legislative pentru modificarea şi completarea Ordonanţei de urgenţă a Guvernului nr.110 din 14 iulie 2005 privind vânzarea spaţiilor proprietate privată a statului sau a unităţilor administrativ – teritoriale, cu destinaţia de cabinete medicale, precum şi a spaţiilor în care se desfăşoară activităţi conexe actului medical ( Plx 287/2007) , în baza următoarelor argumente:
- Reglementările din cuprinsul Ordonanţei de urgenţă a Guvernului nr.110/2005 se referă, în mod expres, numai la vânzarea spaţiilor cu destinaţia de cabinete medicale, precum şi cu destinaţia de cabinete de liberă practică pentru servicii publice conexe actului medical, înfiinţate şi organizate potrivit Ordonanţei Guvernului nr. 124/1998, republicată, cu modificările şi completările ulterioare, în timp ce farmaciile sunt înfiinţate şi organizate sub forma societăţilor comerciale şi îşi desfăşoară activitatea în spaţii comerciale. În consecinţă, completarea propusă în prezenta propunere legislativă nu face obiectul Ordonanţei de urgenţă nr.110/2005.
-  Prevederea din prezenta propunere legislativă potrivit căreia, după împlinirea a 15 ani de la data dobândirii, spaţiile în discuţie pot fi înstrăinate, închiriate sau folosite de cumpărător pentru alte activităţi, încalcă intenţia legiuitorului de a păstra destinaţia acestora pentru desfăşurarea activităţilor medicale, activităţi de învăţământ superior medical şi/sau activităţi conexe actului medical.
PREŞEDINTE,
DEP.ACAD.PROF.DR.MIRCEA IFRIM

